Andri Markovitš

Andri Markovitš (ukraina keeles Andriy Mykhaylovych Markovych; sündinud 25. juunil 1995 Melnitšis, Lvivi oblastis) on Ukraina jalgpallur, kes mängib kaitsjana Ukraina tugevuselt kolmanda liiga klubis Lvivi Karpatõ.

Ta alustas Lvivi Karpatõs ka klubikarjääri. Ukraina kõrgliigas tegi ta debüüdi 10. aprillil 2016 mängus FK Oleksandrija vastu. 2017. aasta esimeses pooles mängis ta laenul Valgevene kõrgliiga klubis Novopolotski Naftan ja seejärel 2017. aasta teises pooles Ukraina esiliiga klubis Võnnõki Ruhh.

2018. aastal siirdus ta Lvivi Karpatõst laenule Eesti Meistriliiga klubisse Nõmme Kalju. 2019. aastal sõlmis ta Nõmme Kaljuga püsiva lepingu."Nõmme Kalju omandas Markovitši mängijaõigused". sport.err.ee. 4.1.2019. Vaadatud 26.5.2020

2022. aastal naasis ta Karpatõsse.

Markovitš on kuulunud Ukraina noortekoondistesse.

 Viited 

 Välislingid 
 Andri Markovitš Eesti Jalgpalliliidu kodulehel

Kategooria:Ukraina jalgpallurid
Kategooria:Välismaa jalgpallurid Eestis
Kategooria:Nõmme Kalju FC jalgpallurid
Kategooria:Meistriliiga mängijad
Kategooria:Sündinud 1995